CELEX: 62017TN0742
Language: el
Date: 2017-11-09 00:00:00
Title: Υπόθεση T-742/17: Προσφυγή της 9ης Νοεμβρίου 2017 — Kim κ.λπ. κατά Συμβουλίου

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/28
            
         Προσφυγή της 9ης Νοεμβρίου 2017 — Kim κ.λπ. κατά Συμβουλίου
   (Υπόθεση T-742/17)
   (2018/C 013/43)
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Il-Su Kim (Πιονγκγιάνγκ, Βόρεια Κορέα), Song-Sam Kang (Αμβούργο, Γερμανία), Chun-Sik Choe (Πιονγκγιάνγκ), Kyu-Nam Sin (Πιονγκγιάνγκ) και Chun-San Pak (Πιονγκγιάνγκ) (εκπρόσωποι: M. Lester, QC, S. Midwinter, QC, T. Brentnall και A. Stevenson, solicitors)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει τον κανονισμό (ΕΕ) 2017/1509 του Συμβουλίου, της 30ής Αυγούστου 2017, για την επιβολή περιοριστικών μέτρων κατά της Λαοκρατικής Δημοκρατίας της Κορέας και την κατάργηση του κανονισμού (ΕΚ) 329/2007, καθόσον τους αφορά·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής τους, οι προσφεύγοντες προβάλλουν έξι λόγους ακυρώσεως.
   
               1.
            
            
               Με τον πρώτο λόγο ισχυρίζονται ότι το καθού δεν παρέθεσε προσήκουσα ή επαρκή αιτιολογία για τη συμπερίληψη των προσφευγόντων.
            
         
               2.
            
            
               Με τον δεύτερο λόγο ισχυρίζονται ότι το καθού υπέπεσε προδήλως σε πλάνη, καθόσον έκρινε ότι, στην περίπτωση των προσφευγόντων, πληρούταν κάποιο από τα κριτήρια ώστε να καλυφθούν από τα προσβαλλόμενα μέτρα· δεν υπάρχει καμία ουσιαστική βάση για τη συμπερίληψή τους.
            
         
               3.
            
            
               Με τον τρίτο λόγο ισχυρίζονται ότι το καθού προσέβαλε το δικαίωμα των προσφευγόντων σε ίση μεταχείριση.
            
         
               4.
            
            
               Με τον τέταρτο λόγο ισχυρίζονται ότι το καθού προσέβαλε τα δικαιώματα άμυνας των προσφευγόντων, καθόσον δεν τους παρείχε τα αποδεικτικά στοιχεία στα οποία στηρίχθηκε, προτού τους επιβάλλει εκ νέου τα προσβαλλόμενα μέτρα.
            
         
               5.
            
            
               Με τον πέμπτο λόγο ισχυρίζονται ότι το καθού παραβίασε το δίκαιο περί προστασίας των δεδομένων.
            
         
               6.
            
            
               Με τον έκτο λόγο ισχυρίζονται ότι το καθού προσέβαλε, αδικαιολόγητα και δυσανάλογα, θεμελιώδη δικαιώματα των προσφευγόντων, συμπεριλαμβανομένων των δικαιωμάτων τους στην προστασία της ιδιοκτησίας, των επιχειρηματικών δραστηριοτήτων και της φήμης τους.